過水覩影大悟前旨因有偈（題擬）
作者：良价
朝代：唐

paragraphs: 切忌從他覓，迢迢與我疎。
我今獨自往，處處得逢渠。
渠今正是我，我今不是渠。
應須與麽（《祖堂集》作「摩」，《五燈會元》、《悅心集》作「恁麽」）會，方始（前引三書作「得」）契如如。
（同前。
以《祖堂集》卷五、卷七、《五燈會元》卷十三、《悅心集》卷一所引相校。
《悅心集》題作《水中覩影口占》。
《五燈會元》卷七作《過水偈》，引疎、渠二韻）。